Onteiening sonder vergoeding ‘baat niemand’ | Maroela Media
Die burgerregtegroep AfriForum sê die ANC se stelling dat onteiening sonder vergoeding weer ondersoek moet word, is ŉ blinde najaag van ideologiese denke wat tot nadeel van die samelewing in geheel sal wees.
Die organisasie sê hy is reeds besig om saam met verskeie kundiges ŉ omvattende plan vir herstel – wat onder meer op die ekonomie fokus – op te stel wat eersdaags aan die regering oorhandig sal word.
Vonke het die afgelope week weer in die parlement oor die kwessie gespat. Emosies by die vergadering, wat eintlik gehou is om die ad hoc-komitee se mandaat oor die verandering van art. 25 van die Grondwet te verleng, het soms hoog geloop.
Die DA en VF Plus het teen die herinstelling van die komitee gestem, terwyl Cope en die IVP gekant is teen die verandering van die Grondwet, maar ten gunste van die herinstelling van die komitee.
Die EFF het op sy beurt aangevoer nie eens die nuwe koronavirus kan onteiening sonder vergoeding keer nie.
Verskeie politieke partye het aangevoer die moontlikheid van onteiening gaan beleggers verjaag en dít op ŉ tydstip dat die land dit broodnodig het.
AfriForum sê die Covid-19-pandemie en die regering se “irrasionele inperkingsregulasies” het ŉ geweldig negatiewe uitwerking op die land gehad. Die organisasie sê wat Suid-Afrika nou nodig het, is verantwoordelike optrede wat ekonomiese groei sal stimuleer om die private sektor toe te laat om die skade te probeer herstel.
Die organisasie sê dit vereis groter sekerheid oor eiendomsreg en ŉ regulatoriese raamwerk waarin entrepreneurskap met opbrengste beloon word, pleks daarvan om deur die staat geteiken te word.
“Ervaring het gewys dat kaders en politieke vriende van die regerende party die enigstes is wat by beleidsidees soos onteiening sonder vergoeding baat – en selfs vir hulle is die voordeel bloot tydelik omdat die regering se vriende nie van ekonomiese inkrimping geïsoleer is nie,” het Ernst Roets, hoof van beleid en aksie by AfriForum, gesê.
Eff weet nie wat om hulle aangaan nie. Al wat hulle weet is om rassisme te bevorder, en haat te handaf.
Is daar DOM op my voorkop geskryf? Waar sal al hierdie plaase wat gevat is met onteining sonder vergoeding gaan? Dit sal gaan na die ANC ministers, burgermeeters, munisipale bestuurders, families, vriende en soe aan en soe aan. Wat oorbly sal ‘n EFF hier en daar kry. Dink ek het gelees van Grace Mugabe wat rondgery het in Zimbabwe en vir haar die sappigste plaase uitgekies het. Wonder of ons minister al ‘n lekker sappige plaas iewers uitgekies het, vir wat hulle NIKS hoef te gedoen het nie, niks voor moes betaal nie, maar kan net intrek. Daai probleem is… Lees meer »
Dit baat die ANC ministers solank hulle die gepeupel gelukkig hou met komunistiese uitsprake en die vir hulle stem het hulle nou nie juis n saak met Afriforum en voedsel sekerheid nie